VŠEOBECNÉ ZÁVÄZNÉ NARIADENIE OBCE ŠTITÁRE
Č. 12/2011
O DANI Z NEHNUTEĽNOSTI na kalendárny rok 2012 a na ďalšie zdaňovacie obdobia

Obec Štitáre v súlade s ustanovením § 6 ods. 2 zákona č. 369/1990 Zb. o obecnom zriadení v znení neskorších predpisov a ustanovením § 7 ods. 4, 5 a 6, § 8 ods. 2 a 3, § 12 ods. 2 a 3, § 16 ods. 2 a 3, § 17 ods. 2, 3, 4 a 7, § 98, § 98a ods. 1, § 98b ods. 5, § 103a a § 104e zákona č. 582/2004 Zb. o miestnych daniach a miestnom poplatku za komunálne odpady a drobné stavebné odpady v znení neskorších predpisov 
u s t a n o v u j e
§ 1 
Základné ustanovenia

1. Obecné zastupiteľstvo v Štitároch podľa § 11 ods. 4 písm. d) zákona č. 369/1990 Zb. o obecnom zriadení v znení neskorších predpisov r o z h o d l o, že v nadväznosti na § 98 zákona č. 582/2004 Zb. o miestnych daniach a miestnom poplatku za komunálne odpady a drobné stavebné odpady v znení neskorších predpisov zavádza s účinnosťou od 1. januára 2012 
d a ň  z  n e h n u t e ľ n o s t í.
2. Toto všeobecne záväzné nariadenie upravuje podmienky určovania a vyberania dane z nehnuteľností na území obce Štitáre v zdaňovacom období v roku 2012 a v ďalších zdaňovacích obdobiach.

I. Časť
DAŇ Z POZEMKOV

§ 2
Základ dane

1. Základom dane z pozemkov pre pozemky druhu orná pôda, chmeľnice, vinice, ovocné sady a trvalé trávne porasty je hodnota pozemku bez porastov určená vynásobením výmery pozemkov v m2 a hodnota pôdy za 1m2 uvedenej v prílohe č.1 zákona č. 582/2004 Zb. o miestnych daniach a miestnom poplatku za komunálne odpady a drobné stavebné odpady.
Hodnota pôdy:
a) orná pôda, chmeľnice, vinice, ovocné sady - 0,4039 eur/m2
b) trvalé trávnaté porasty - 0,0670 eur/m2

2. Základom dane z pozemkov pre lesné pozemky, na ktorých sú hospodárske lesy, rybníky s chovom rýb a za ostatné hospodársky využívané vodné plochy je hodnota pozemku určená vynásobením výmery pozemkov v m2 a hodnoty pozemku zistenej na 1m2 podľa zákona č. 382/2004 Zb. o znalcoch, tlmočníkoch a prekladateľoch a o zmene a doplnení niektorých zákonov a vyhlášky MS SR č. 492/2004 Zb. o stanovení všeobecnej hodnoty majetku.
Hodnota pôdy - 0,0873 eur/m2
3. Základom dane z pozemkov pre pozemky druhu záhrada, zastavané plochy a nádvoria, stavebné pozemky a ostatné plochy je hodnota pozemku určená vynásobením výmery pozemkov v m2 a hodnoty pozemkov za 1m2 uvedenej v prílohe č. 2 zákona č. 582/2004 Zb. o miestnych daniach a miestnom poplatku za komunálne odpady a drobné stavebné odpady.
Hodnota pôdy:
a) záhrady - 1,32 eur/m2
b) zastavané plochy a nádvoria - 1,32 eur/m2
c) ostatné plochy s výnimkou stavebných pozemkov – 1,32 eur/m2

4. Základom dane z pozemkov pre stavebné pozemky je hodnota pozemku určená vynásobením výmery pozemkov v m2 a hodnota pozemku za 1 m2 uvedenej v prílohe č. 2 zákona č. 582/2004 Zb. o miestnych daniach a miestnom poplatku za komunálne odpady a drobné stavebné odpady.
Hodnota pôdy: 13,27 eur/m2

§ 3
Sadzba dane

Správca dane určuje pre pozemky na území obce Štitáre určuje ročnú sadzbu dane z pozemkov:
a) orná pôda, chmeľnice, vinice a ovocné sady 1,20 % zo základu dane,
b) trvalé trávne porasty 15,00 % zo základu dane,
c) záhrady 1,00 % zo základu dane,
d) lesné pozemky, na ktorých sú hospodárske lesy 7,50 % zo základu dane,
e) zastavané plocha a nádvoria 1,20 % zo základu dane,
f) stavebné pozemky 1,00 % zo základu dane,
g) ostatné plochy okrem stavebných pozemkov 1,20 % zo základu dane.

II. Časť
DAŇ ZO STAVIEB

§ 4
Sadzba dane

1. Správca dane na území obce Štitáre určuje ročnú sadzbu dane zo stavieb za každý aj začatý m2 zastavanej plochy vo výške:
a) 0,150 € za stavby na bývanie a drobné stavby, ktoré majú doplnkovú funkciu pre hlavnú stavbu,
b) 0,100 € za stavby na pôdohospodársku produkciu, skleníky, stavby na vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu, 
c) 1 € za stavby rekreačných a záhradkárskych chát a domčekov na individuálnu rekreáciu,
d) 0,350 € za samostatne stojace garáže a samostatné stavby hromadných garáží a stavby určené alebo používané na tieto účely postavené mimo bytových domov,
e) 1,991 € za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu, 
f) 1,991 € za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou, 
g) 1,991 € za ostatné stavby.
2. Za podzemné podlažia a nadzemné podlažia správca dane neurčuje príplatok, ani nevyrubuje dane.

§ 5
Oslobodenie od dane a zníženie dane

1. Od dane sú oslobodené :
a) pozemky, stavby a nebytové priestory vo vlastníctve obce, ktorá je správcom dane,
b) pozemky a stavby, alebo ich časti užívané školami a školskými zariadeniami na vzdelávanie,
c) pozemky, na ktorých sú cintoríny, kolumbáriá, urnové háje a stavby, alebo ich časti slúžiace na vykonávanie náboženských obradov,
d) pozemky verejne prístupných parkov, priestorov a športovísk,
e) močiare, plochy slatín a slancov, rašeliniská, remízky, háje, vetrolamy a pásma hygienickej ochrany vodných zdrojov I. stupňa a II. stupňa, pásma ochrany prírodných liečivých zdrojov I. stupňa a II. stupňa a zdrojov prírodných minerálnych vôd stolových I. stupňa a II. stupňa,
f) pozemky v národných parkoch, chránených areáloch, prírodných rezerváciách, prírodných pamiatok a vo vyhlásených ochranných pásmach s tretím a štvrtým stupňom ochrany, 
g) pozemky, ktorých hospodárske využívanie je obmedzené vzhľadom na podkopanie, ich umiestnenie v oblasti dobývacích priestorov alebo pásiem hygienickej ochrany vody II. a III. stupňa, ochranu a tvorbu životného prostredia, ich postihnutie ekologickými katastrofami, nadmerným emisným zaťažením, na pozemky rekultivované investičným zúrodňovaním okrem rekultivácií plne financovaných zo štátneho rozpočtu, na rokliny, výmole, vysoké medze s kroviskami alebo kamením, pásma ochrany prírodných liečivých zdrojov II. a III. stupňa a zdrojov prírodných minerálnych vôd stolových II. a III. stupňa, na genofondové plochy, brehové porasty a iné plochy stromovej a krovinatej vegetácie na nelesných pozemkoch s pôdoochranou, ekologickou alebo krajinotvornou funkciou, t.j. pozemky, ktoré tvoria neúžitky a nie sú predmetom ročného nájomného v nájomných zmluvách so SPF.

2. Správca dane  ustanovuje, že od dane zo stavieb oslobodzuje:
a) stavby vo vlastníctve právnických osôb, ktoré nie sú založené alebo zriadene na podnikanie.

3. Správca dane poskytuje zníženie dane z pozemkov vo výške:
a) 50 % na pozemky, ktorých vlastníkmi sú občania starší ako 70 rokov, majú trvalý pobyt na území obce Štitáre, ak tieto pozemky slúžia výhradne na ich osobnú potrebu.

4. Správca dane poskytuje zníženie dane zo stavieb vo výške:
a)  50 % na stavby na bývanie vo vlastníctve občanov starších ako 70 rokov, majú trvalý pobyt na území obce Štitáre, ktoré slúžia na ich trvalé bývanie.

§ 6
Vyrubovanie dane

Daň z pozemkov, daň zo stavieb vyrubí správca dane každoročne do 15. marca bežného zdaňovacieho obdobia.

§ 7
Platenie dane

Správca dane určuje, že vyrubená daň z nehnuteľností je splatná v dvoch rovnakých splátkach, a to:
I. splátka do 31. marca,
II. splátka do 30. júna bežného roka, na ktorý sa daň vyrubuje, ak daň presiahne u fyzických osôb 34 eur a u právnických osôb 333 eur bežného zdaňovacieho obdobia. V ostatných prípadoch je vyrubená daň z nehnuteľností splatná naraz do 15 od právoplatnosti platobného výmeru.

§ 8
Záverečné ustanovenie

1. Dňom účinnosti tohto všeobecne záväzného nariadenia o dani z nehnuteľností sa zrušuje Všeobecne záväzné nariadenie Obce Štitáre č.3/2008 v znení neskorších zmien a dodatkov zo dňa 15. decembra 2008.
2. Obecné zastupiteľstvo Obce Štitáre sa na tomto Všeobecne záväznom nariadení o dani z nehnuteľností uznieslo dňa 15.12.2011 uznesením číslo 96/2011.

§ 9
Účinnosť

Toto nariadenie nadobúda účinnosť 1. januára 2012.

V Štitároch dňa 15.12.2011

								Ing. Zuzana Vinkovičová
 								starostka obce

Vyvesené: 15.12..2011

Zvesené: 30.12.2011